తప్పెత్తి చూపించడం తప్పా‘హిందూ తీవ్రవాదం’ నా మాట కాదుపార్టీ ఆవిర్భావానికి సమయం పట్టొచ్చుప్రముఖ నటుడు కమల్హాసన్చెన్నై, నవంబరు 7 (ఆంధ్రజ్యోతి): ‘నేనూ హిందువునే.. కానీ నన్ను హిందూ విరోధిగా చిత్రీకరిస్తున్నారు. హిందువుల్లో అతివాదం నాకు భయం కలిగించింది. ఆ తప్పును ఎత్తిచూపించడం తప్పెలా అవుతుంది. నన్ను నాస్తికుడు అన్నా ఒప్పుకోను. ఎందుకంటే అది ఆస్తికులు పెట్టిన పేరు’ అని ప్రముఖ నటుడు కమల్హాసన్ అన్నారు. మంగళవారం తన జన్మదినోత్సవం సందర్భంగా కుమార్తె అక్షరాహాసన్తో కలిసి ఓ హోటల్లో కమల్ విలేఖరులతో మాట్లాడారు. ఇటీవల తన వ్యాఖ్యలు వివాదాస్పదమైన నేపథ్యంలో వివరణ ఇచ్చారు. అలాగే.. రాజకీయ పార్టీ ప్రారంభోత్సవంపై స్పష్టత ఇచ్చారు. ఏ మతమైనా హింసకు పాల్పడకూడదని, హిందూ తీవ్రవాదం అన్న పదం తాను వాడలేదని అన్నారు. బ్రాహ్మణ కులంలో పుట్టినా బాలచందర్ తనను సినిమాల్లో పరిచయం చేశాక తాను అందరివాడిని అయ్యానని కమల్ అన్నారు. రాజకీయ పార్టీ కార్యాచరణ సన్నాహాల్లోనే తాను ఉన్నానని, అది ఇప్పటికిప్పుడు సాధ్యమయ్యేది కాదని అన్నారు. ‘నేను పుట్టడానికి గల కారణం నిరూపించుకోవాల్సిన సమయం వచ్చింది. సమాజంలో లోపం ఏమిటంటే... ఏం చెయ్యాలో అది చెయ్యడం లేదు. తప్పు చేసినవాళ్లని తప్పించకపోతే మంచి ఎలా జరుగుతుంది? నిజాయితీ గల అభ్యర్థులనే ఎంపిక చేస్తాను’ అని అన్నారు. జనవరి తరువాత తన రాజకీయ కార్యాచరణను ఒక్కొక్కటిగా వెల్లడిస్తానని తెలిపారు.   ప్రజలకు చేరువయ్యేందుకు, ప్రజల సమస్యలు తెలుసుకునేందుకు, అన్యాయం, అక్రమాలపై గళమెత్తేందుకు యాప్ (ఝ్చజ్చీఝఠీజిజీట్టజ్ఛూ)ను ఈ సందర్భంగా పరిచయం చేశారు. ప్రస్తుతం ఇది అభివృద్ధి దశలోనే ఉందని, జనవరిలో పూర్తి స్థాయిలో ప్రజలకు అందుబాటులోకి తీసుకొచ్చి, ఆ తరువాత తమిళనాడు పర్యటన చేపడతానని కమల్ ప్రకటించారు.
tappetti choopinchadam tappa‘hindu teevravaadam’ naa maata kaduparti aavirbhaavaaniki samayam pattochupramukha natudu kamalhaasanchennai, navambaru 7 (aandhrajyoti): ‘nenuu hinduvune.. cony nannu hindu virodhigaa chitrikaristunnaru. hinduvullo ativaadam naaku bhayam kaliginchindi. aa tappunu ettichupinchadam tappela avutundi. nannu naastikudu anna oppukonu. endukante adhi aastikulu pettina paeru’ ani pramukha natudu kamalhasan annaru. mangalavaaram tana janmadinotsavam sandarbhamgaa kumarte aksharaahaasantho kalisi oo hotallo kamal vilekharulatho matladaru. iteevala tana vyaakhyalu vivaadaaspadamaina nepathyamlo vivarana icharu. alaage.. rajakeeya party praarambhotsavampai spashtata icharu. e matamaina himsaku paalpadakuudadani, hindu teevravaadam anna padam taanu vaadaledani annaru. brahmana kulamlo puttina balachander tananu cinemallo parichayam chesaka taanu andarivaadini ayyanani kamal annaru. rajakeeya party kaaryaacharana sannaahaallone taanu unnaanani, adhi ippatikippudu saadhyamayyedi kaadani annaru. ‘nenu puttadaaniki gala kaaranam niroopinchukovaalsina samayam vachindi. samaajamlo lopam emitante... yem cheyyaalo adhi cheyyadam ledu. tappu chesinavallani tappinchakapothe manchi ela jarugutundi? nijaayitii gala abhyardhulane empika chestaanu’ ani annaru. janavari taruvaata tana rajakeeya kaaryaacharananu okkokkatigaa velladistaanani telipaaru.   prajalaku cheruvayyenduku, prajala samasyalu telusukunenduku, anyayam, akramaalapai galamettenduku yap (jhchajichotijijitaga)nu ee sandarbhamgaa parichayam chesaru. prastutam idhi abhivruddhi dasalone undani, janavarilo puurti sthaayilo prajalaku andubaatuloki teesukochi, aa taruvaata tamilanadu paryatana chepadatanani kamal prakatinchaaru.